Here is a page extracted from Wikipedia that may contain CSS, HTML, and a lot of unformatted text.

Title: صلاح قابيل
Content: صلاح قابيل (1931- 1992) Salah Kabil ممثل مصرى

حياته 
صلاح قابيل من مواليد يوم 27 يونيه سنة 1937 في قرية نوسا الغيط مركز أجا محافظه الدقهليه. انتقلت عيلته لمحافظه القاهره, كمل دراسته الثانويه و دخل كليه الحقوق و بسبب حبه و تعلقه بالتمثيل ساب كليه و دخل المعهد العالى للفنون المسرحيه.

بعدما انخرج من المعهد انضم لفرقه مسرح التلفزيون المصرى اللى قدم معاها مسرحيه شىء فى صدرى, اللص والكلاب و ليله عاصفه جدا. قدم للسينما حوالى 72 فيلم, من أهمهم: بين القصرين سنه 1962, زقاق المدق سنه 1963, نحن لا نزرع الشوك سنه 1970, أغنيه على الممر سنه 1972, ليله القبض على فاطمه سنه 1984, البرئ سنه 1986, الراقصه و السياسى سنه 1990, .. و غيرها من الاعمال المهم. كمان شارك فى عده مسلسلات تليفزيونيه, زى: القاهرة و الناس سنه 1972, زينب و العرش سنه 1979, دموع فى عيون وقحه سنه 1980, بكيزه و زغلول سنه 1986, ضمير أبله حكمت سنه 1991, ليالى الحلميه الجزء الرابع سنه 1992.

شارك الفنان صلاح قابيل فى 5 أفلام فى ليسته احسن 100 فيلم فى تاريخ السينما المصريه حسب استفتاء النقاد سنه 1996 هيا: بين القصرين سنه 1964, الجبل سنه 1965, أغنيه على الممر سنه 1972, العصفور سنه 1974, البرئ سنه 1986.

وفاته 
امات فى 3 ديسمبر 1992 بالقاهره بسبب مضاعفات مرض السكر.

أفلامه

مسلسلات تليفزيونية

مسلسلات اذاعية

سهرات تلفزيونية

مسرحيات

لينكات برانيه 

مواليد 1931
وفيات 1992
ممثلين مصريين
دقهلاويه
ناس من اجا